Ludwig Renn s-a născut sub numele Arnold Vieth von Golßenau într-o familie nobiliară saxonă originară din Golßen (Niederlausitz). El a adoptat numele de Ludwig Renn în 1930, după ce a devenit comunist, renunțând la titlul nobiliar și luând numele personajului primului său roman de succes, "Krieg" (1928). Mama lui, Bertha, cu numele de fată Raspe (1867–1949) a fost fiica unui farmacist din Moscova, în timp ce tatăl său, Carl Johann Vieth von Golßenau (1856–1938), era profesor de matematică și fizică la Curtea Regală a Saxoniei de la Dresda. Prin el, Ludwig Renn a ajuns să-l cunoască pe prințul moștenitor al Saxoniei, Friedrich August Georg von Sachsen (1865–1932), viitorul rege Friedrich August al III-lea, care a fost destinat să fie ultimul rege al Saxoniei după Revoluția Germană din 1918.